Exqrch/javanese-Komodo-pixelgpt huggingface dataset:
Tarékat kasebat, ingkang gadhah pang utawi cabang ingkang kathah, kasebar ing saindhenging donya, utaminipun ing donya ingkang nganggé basa Arab, lan ugi kasebar ing negara Turki, Indonésia, Afghanistan, India, Bangladesh, Pakistan, Balkan, Ruslan, Palestina, Israel, China, lan Afrika Wétan lan kilèn.
Lingsang Lingsang utawa wlingsang ya iku tembung saka basa Jawa kanggo patang spésies karnivora mamalia cilik kang uripé ing wit-witan
Loro spésies saka Afrika kalebu kulawarga Viverridae, déné rong spésies saka Asia kalebu kulawarga Prionodontidae
Kabèh genus lingsang ("Poiana" Afrika lan "Prionodon "Asia) biyèné kagolongaké ing subfamili Viverrinae (Viverridae), bebarengan karo sawatara genera, nanging riset anyar nyatakaké menawa Sesambungan saka génus kuwi beda
Lingsang ditengeri saka morfologi kang caket karo kucing, kulawarga Felidae, racaké luwih gedhé tinimbang viverriae
Nanging, analisis DNA nuduhaké menawa lingsang Afrika ("Poiana") sing bener kalebu viverridae déné lingsang Asia ("Prionodon") luwih cedhak marang kulawarga Felidae
Jeneng "lingsang" utawa "wlingsang" kang asring klèru digunakaké kanggo ngarani kéwan berang-berang ("otter" ing basa Inggris)
Lingsang kalebu kéwan nokturnal, umumé urip dhèwèkan lan manggon ing wit-witan gedhé
Lingsang kalebu kéwan karnivora, mangan bajing, tikus, manuk cilik, kadal lan kéwan gegremetan
Racaké ukuran cilik watara 30 cm, kanthi buntut sing luwih dawa tinimbang awaké
Awaké dawa, lan sikilé cendhèk
Spesies saka Lingsang Afrika : Spesies Lingsang Asia :
Plasa Plasa ("Butea monosperma") ya iku jinis wit anggota suku saka Fabaceae
Tetuwuhan iki sumebar saka India, Asia Kidul-wétan, nganti Indonesia ing sisih kulon
Wit cilik tumeka sedheng, 5-12(-20) m dhuwuré, godhong bisa ngranggas
Kayune biyasané ora lempeng, kanthi klika kang pecah kasar-kasar werna coklat-klawu, nyerat, lan metu dhadhaké menawa ditatoni
Pupusé kanthi rambut kang kandel
Plasa bisa ditemokaké ing papan kang lodhang lan ing alas-campuran
Ing Himalaya, wit iki ditemokaké nganti 1,200 m saka sagara; déné ing Jawa, plasa tuwuh winates ing laladan garing mligi ing sisih wétan saka pulo Jawa, nganti dhuwur saka 1,500 m saka sagara
Plasa tahan kaanan garing lan kurang banyu, lan bisa tuwuh ing lemah kang asin lan lemah kang drainasené kurang becik
Wewengkon distribusi saka plasa kalebu Pakistan, India, Nepal, Sri Lanka, Bangladesh, Burma, Thailand, Laos, Kamboja, Vietnam, Malaysia, lan Indonesiaisih kulon
Miturut Heyne, kayu plasa ora bisa kanggo dandan amarga iku gampang mlethèk, muntir lan gampang dipangan dening gegremet; kajaba kanggo kayu obong
Nanging kadhangkala kayuné digunakaké kanggo gawé perkakas lan uga kanggo bangunan
Plasa uga digunakaké ing upacara agama Hindhu
Akèh papan ing Pulo Jawa kang dijenengi nganggo tembung "plasa"
Ing pewayangan, uga kacaritakaké menawa Patih Sengkuni asalé saka nagara Plasajenar.
Abu Said Mubarak Makhzumi Abu Said Mubarak Makhzumi (Arab: ‎‎), ugi saged sinebat Mubarak bin Ali Makhzumi lan Abu Said lan Abu Sa'd al-Mubarak (kadhangkala dipunsebat Qazi Abu Sa'd al-Mubarak al-Mukharrimi) inggih menika salah satunggaling tokoh Sufi, dipunanggep tiyang ingkang suci ing donyaning Mistisme Muslim lan tradisionalis
Piyambakipun ugi satunggaling téolog utawi pamikir Islam lan winasis babagan hukum Madahab Kambali ingkang punjeripun ing Kitha Baghdad, Irak
Abu Said Mubarak Makhzumi lair ing Kitha Hankar (kasebat minangka asalipun Mursyid) ing tanggal 12 Rajab 403 Hijriyah ananging nelasaken sapérangan ageng gesangipun ing Makhzum, satunggaling kitha alit ing Baghdad
Piyambakipun ndamel Baab-ul-Azj, satunggaling madrasah ingkang misuwur ing Baghdad ingkang salajengipun dipunpasrahaken dhateng muridipun, Syekh Abdul Qadir Jaelani
Abu Said Mubarak Makhzumi ugi dipunamanati minangka pangarsaning pengadhilan ananging piyambakipun langkung milih kanggé nilaraken babagan kadonyan
Sasampunipun menika, panjenengangipun milih margi ing donyaning mistik Islam, lan nelasken wekdalipun kanggé zikir dhateng ngarsaning Gusti Allah
Panjenenganipun tilar donya ing tanggal 11 Robiul tsani taun 513 Hijriyah lan dipunmakamaken ing Baab-ul-Azj, Baghdad.
Chihayaakasaka, Osaka Chihayaakasaka (千早赤阪村, Chihayaakasaka-mura) menika salah sawijining desa ing Dhistrik Minamikawachi, Prefektur Osaka, Jepang
Nganti Fèbruari 2017, cacah jiwa ing désa iki ngancik 5.467 jiwa lan kepadhetan cacah jiwané ngancik 164 wong per km²
Jembaré desa iki 37.38 km²
Désa iki kondhang awit anané Kastil Chihaya lan Akasaka
Kalorone mbiyèn wujud bèntèng kang beda ing Gunung Kongo, papan kadadéyané Perang Kastil Chihaya lan Perang Akasaka ing abad kaping patbelas, nalikané Zaman Kamakura
Kusunoki Masashige mimpin pertahanan kastil, lan mujudaké wong sing paling wigati lan bisa diandhalaké kangggo nglayani Kaisar Go-Daigo
Saiki wis ana musiyum kang diadegaké kanggo mèngeti prastawa iki lan uga mèngeti lelabuhané Kusunoki
Ing taun 1893, Akasaka, Kumatarō Kido lan Yagorō Tani matèni 10 wong, lan ninggalaké bayi cacah siji tetep urip
Banjur wong-wong iki kendhat sakwisé suksès merjayani wong akèh
Ing 1 Maret 2008, Chihayaakasaka njaluk digabungaké karo kutha Kawachinagano
Sakwisé rembugan karo kutha Kanan lan kutha Taishi, usulan iki ditolak
Rencana iki ditolak manèh tanggal 1 Agustus 2009.
Mursyid Mursyid (Arab: ‎‎) inggih menika basa Arab ingkang tegesipun "pituduh" utawi "guru", ingkang asalipun saking akar tembung r-sy-d, kanthi makna dhasar ingkang nggadhahi teges integritas, mlebet akal, mateng
Utaminipun babagan tasawuf ingkang nengenaken pituduh spiritual
Tembung menika asring dipunginakaken ing tarékat sufi kados Tarékat Qodiriyah, Tarékat Chisytiyah, Tarékat Shadziliyah lan Tarékat Suhrawardiyyah
Ajaran tasawuf dipunwiwiti wekdal satunggaling siswa (murid) mutusaken kanggé sumpah setia utawi bai'at dhumateng guru spiritualipun (mursyid)
Wonten ing babagan bai'at kesetiaan menika, Al Quran (48:10) nedahaken:"Sarupane wong kang padha medharake prasetyane marang sira, sejatine hiya prasetya marang Allah
Astane Allah ana sakduwure tangane wong kang padha prasetya mau
Mulane sing sapa cidra saka kesaguhane, iku sejatine cidra marang awake dhewe
Dene sapa wong setya tuhu netepi prasetyane ing Allah bakal diparingi ganjaran gedhe."
Wektu Standar Jepang Japanese Wikisource has original text related to this article: Wektu Standar Jepang utawa JST (日本標準時, Nihon Hyōjunji) yaiku zona wektu standar ing Jepang, sangang jam luwih dhisik saka UTC (cara jawané, kéné kalebu )
Nang kéné ora ana daylight saving time
Kala Perang Donya II, jenenge Wektu Standar Tokyo
Wektu Standar Jepang padha karo Wektu Standar Korea, Wektu Indonesia bageyan Wetan, Wektu Standar Timor Leste lan Wektu Yakutsk (Ruslan)
Sedurungé Zaman Meiji (1868–1912), saben dhaérah nduwèni zona wektu dhéwé-dhéwé ing endi penentuané berdasarkan zenith lokal
Nalikane transportasi modhèrn, kaya ta sepur, diadhopsi, pambagéyan wektu kaya ngéné marai mumet sirah
Tuladhané, ana bedané lintang sekitar limang derajat antarané Tokyo lan Osaka
Amarga kui, sepur kang mangkat saka Tokyo bakal tekan ing Osaka 20 menit luwih dhisik daripada wektu ing Tokyo
Ing taun 1886, Ordinansi no
51 dikeluarké kanggo ngatasi masalah iki, isiné: Ordonansi no
51 (babagan perhitungan zona wektu adedasar Lintang Utama) - 13 Juli 1886 Adhedasar ordonansi iki, wektu standar (標準時, Hyōjunji) disèt 9 jam luwih dhisik daripada GMT (wong Jepang pas kui rung ngerti apa iku UTC)
Kutha Akashi ing Prefektur Hyōgo lokasine ngepasi 135° LT, banjur ditepang kanthi jeneng "Toki no machi" (Kutha Wektu)
Kanthi aneksasi Taiwan ing 1895, Ordinansi no
167 (gambare ana ing tengen) ditokaké kanggo ngganti jeneng Wektu Standar sedurunge menyang "Wektu Standar Tengah" (中央標準時, Chūō Hyōjunji) lan nggawe "Wektu Standar Kulon" (西部標準時, Seibu Hyōjunji) ing 120° LT kanggo Miyako, Kapuloan Yaeyama, Taiwan, lan Kapuloan Penghu
Nalikane Korea dihabisi lan dijajah déning Jepang ing 1910, Wektu Standar Korea () tetep dinggo nganti 1912, barkui diganti Wektu Standar Tengah
Wektu Standar Kulon kang ditrepké ing Taiwan lan pira-pira bagéyan saka dhaérah jajahan Okinawa, dibusak kanthi Ordinansi no
529 ing 1937 lan diganti Wektu Standar Tengah
Daerah jajahan Jepang kala Perang Donya kakalih, kaya ta Singapura lan Malaya, nganggo Wektu Standar Jepang, nanging berakhir sakwisé Jepang Nyerah
Watara taun 1948–1951 Pandhudhukan Jepang nganggo daylight saving time (DST) wiwit Minggu kapisan sasi Mei jam 02:00 nganti Setu keloro sasi Sèptèmber jam 02:00, kajaba ing musim semi 1949 peralihan wektu dianakaké ing Ahad kapisan bulan April
Ora let suwé iki ana wacana kanggo mbalikaké DST ing Jepang, nanging durung kelakon tekan saiki
Zona Wektu Zaman Kamaharajan Jepang
Ana loro zona wektu kang ditrepke ing Jepang lan sekitarÉ watara Januari 1896 lan Sèptèmber 1937: Wiwit Oktober 1937, Wektu Standar Tengah Jepang uga ditrepké ing Okinawa Kulon lan Taiwan
Dhata Pokok Zona Wektu IANA
Dhata Pokok Zona Wektu IANA nyimpen sazona wektu kanggo Jepang ing berkas zone.tab, kanthi jeneng Asia/Tokyo.
Arsitèktur Azerbaijan Arsitèktur Azerbaijan iku arsitèktur sing dikembangaké ing Azerbaijan lan lumrahé dadi kombinasi antara unsur Kulon lan Wétan
Akèh bangunan lawas kaya ta menara Qız Qalası lan Kadhaton Sirwansah sajroning baluwreti kutha Baku iku isih lestari ing nagara Azerbaijan modèren
Arsitèktur abad tengahan sing isih lestari lan ngwakili pangaribawa sawatara sekolah sing béda-béda yakuwi saliyané Kadhaton Sirwansah, Kadhataon Saki Khan ing Shaki, Azerbaijan lor-tengah, Candhi Surakhany ing Tanjung Apsheron, sawatara kreteg sadhuwuring Kali Aras, lan sawatara mausoléum
Ing abad ping 19 lan 20 ora akèh arsitèktur monumèntal sing kabangun, senadyan mengkono akèh gedhong omah sing kabangun ing Baku lan kutha liyané
Antara arsitèktur monumèntal sing luwih mutakir, Métro Baku iku misuwur déné paésané sing royal
Pangrencanan lan aktivitas arsitèktur diawasi déning Komisi Nagara Pambangunan Kutha lan Arsitèktur Républik Azerbaijan.
Boa wit Amérika Boa Amérika wit (latin: "Corallus" asalé saka tembung "weasel"="watu karang") iku salah sawijining jinis saka ula boa uwit kang ana ing Amérika Tengah lan Kidul
Sing jeneng umum ing basa Inggris yaiku "Neotropical wit boas"
Awak saka ula iki dawa, langsing, lan sirahe gedhe
Mata sing gedhe kanthi pupil vertikal kang katon cetha
Kabeh jinis saka genus iki manggon ing wit-witan lan aktif ing wayah wengi.Ula iki nduweni sensor panas ing sela-sela lambé (labial), organ iki digunakake kanggo ndeteksi panggonane memangsan sing liwat lumantar energi tpanas (kalor) sing sumirat saka awake memangsan iku
Memangsan utamane yaiku manuk
Sumebar ana ing Amérika Tengah, Amérika Kidul lan pira-pira pulo-pulo ing Hindhia Kulon
Ing Amérika Tengah, padha ana ing Honduras, Guatemala, Nikaragua, Costa Rica lan Panama
Ing Amérika Kidul sumebar ing Kolombia, Ecuador, wilayah Amazon, Peru, Bolivia, Brasil, Venezuela, Langkawi Margarita, Trinidad, Tobago, Guyana, Suriname, lan Guyana prancis
Ing Hindhia Kulon, sumebar ing pulo Saint Vincent, Grenadines (Bequia, Ile Quatre, Baliceaux, Mustique, Canouan, Maryeau, Uni Pulo, Petit Martinique, lan Carriacou), Pulo Grenada lan ing Kapuloan Windward ("Lasser" "Antilles")
Sawetara iki wus ana 9 spesies.
Corallus (latin: "Corallus" asalé saka tembung "weasel"="watu karang") iku salah sawijining jinis saka ula boa uwit kang ana ing Amérika Tengah lan Kidul
Sing jeneng umum ing basa Inggris yaiku "Neotropical tree boas"
Awak saka ula iki dawa, langsing, lan sirahe gedhé
Mata sing gedhé kanthi pupil vertikal kang katon cetha
Kabèh jinis saka genus iki manggon ing wit-witan lan aktif ing wayah wengi.Ula iki nduwèni sénsor panas ing sela-sela lambé (labial), organ iki digunakaké kanggo ndétèksi panggonané memangsan sing liwat lumantar énergi panas (kalor) kang sumirat saka awaké memangsan iku
Memangsan utamané yaiku manuk
Sumebar ana ing Amérika Tengah, Amérika Kidul lan pira-pira pulo ing Hindhia Kulon
Sawetara iki wus ana 9 spésiès.
Daisaku Ikeda Daisaku Ikeda (池田 大作, Ikeda Daisaku, kelahiran 2 Januari 1928, Jepang) (池田 大作, "Ikeda Daisaku", kelahiran 2 Januari 1928, Jepang) yaiku pangadeg lan presiden Soka Gakkai Internasional (SGI) saiki
Ikeda lair minangka anak kalima saka won tani suket sagara ing Ota, Tokyo
Kapapat kakangé mèlu perang ing Perang Donya II, ing ngendi kakang pambarepé, Kiichi, iki mati nalika iku lan kulawargané ditumpes
Ana pirang-pirang buku wacan bocah karyané Ikeda digawé menyang animasi sajroné wujud anime.
Basis Dhata Zona Wektu Tz database yaiku kompilasi informasi kolaboratif babagan zona wektu ing donya, kang ditujokaké kanggo panganggo program lan sistem operasi komputer
Paul Eggert iku éditor lan pengelola dhata pokok iki, kanthi sengkuyungan saka ICANN
Tz database uga karan tzdata, zoneinfo database utawa Dhata Pokok Zona Wektu IANA, lan kala-kala karan Olson database, ngrujuk marang jeneng kontributor, Arthur David Olson
Konvènsi pangaran seragam kanggo zona wektu, kaya ta codice_1 lan codice_1, dirancang déning Paul Eggert
Dhata Pokok nyoba kanggo nyathet zona wektu sejarah lan kabèh owah-owahan sipil wiwit taun 1970, nalika Unix isih dinggo
Panyathetan uga kalebu transisi kaya ta "daylight saving time", lan uga ngrekam "detik kabisat"
"Database", sarta pira-pira sumber rujukan, ana ing domain publik
Edhisi anyar saka "database" lan kodhe dibabar minangka layang pakon bab owahan, biyasané ana sawatara ing sataun.
Jembut landa Jembut landa, senthiet utawi rambusa nama ilmiahipun "Passiflora foetida" inggih punika tasih kulawarga markisah (Passifloraceae)
Sekaripun wonten 3 warni-warni benang sarinipun
Wonten ingkang pethak, ungu, saha jambon
Sekaripun namung megar mboten ngantos setengah dinten, kinten2 jam 10.00 an sampun mingkup malih
Taneman punika ugi dipunwastani anggur hutan, conthoman, seletupan, nyomlang
Dipun wastani jembut landa bokmanawi saking warninipun kelopak tambahan (epikalik) ingkang mboten rontok nalika kembang sampun rontok, malah nutupi woh, ugi sareng sampun dalu wohipun epikalik wau dados warni kuning
Mbokmenawi niku katingal kados rambut pirang Welandi (Landa) wonten ing netranipun piyantun Jawa jaman rumiyin
Wohipun ingkang sampun kuning raosipun manis radi kecut dipunremeni lare alit, peksi trothokan saha kuthilang
Pucuk taneman ingkang tasih enem saged kanggé sayuran
Tugelan ranting wetawis 25 cm kathahipun satekem dipunrendhem sedalu saged kanggé gantos detergent kanggé ngumbahi rasukan kinten-kinten 3 potong
Ingkang sekar warni pethak niku kathah wonten ing pantai 'selatan' Jawa, ing antawisipun ing Srandhakan (Bantul), Bugel saha Congot (Kulon Praga), saha Pantai Ambal (Kebumen)
Ugi wonten tlatah Brebes, wonten kanan kering pategilan brambang nanging mboten kathah.
Iran Aseman Airlines Pamaburan 3704 Iran Aseman Airlines Pamaburan 3704 (EP3704/IRC3704) iku sawijining pamaburan kajadwal montor mabur domèstik Iran saka Teheran menyang Yasuj sing dioperasèkaké déning Iran Aseman Airlines
Ing tanggal 18 Fèbruari 2018, montor mabur sing ngladèni pamaburan iki, sawijining ATR 72-200, tiba ing Gunung Dena ing Pagunungan Zagros cedhak Semirom, Provinsi Isfahan
Kabèh 59 panumpangé lan 6 anggota awak montor mabur dianggep padha téwas.
Ama-no-Uzume Ama-no-Uzume (Jepang: 天宇受売命, 天鈿女命) inggih menika satunggaling dewi tari lan kabagyan utawi dewi ingkang nari nalika wanci énjing
Kanthi kasiram toya ingkang medal ing sanginggilipun guci, Ama no Uzume menika nari lan paring lelipur dhumateng para déwa-dewi wonten ing swarga
Tarian Ama no Uzume menika asring dipunlampahi wonten ing pentas kagura ing era ingkang modern
Ama no Uzume menika ateges “dewi aroma swarga” lan kadang kala ugi pikantuk jejuluk Ame-no-Uzume-no-Mikoto, lan Ame-no-Uzume-no-Kami
Jejuluk sanèsipun inggih menika tiyang ingkang dados pambujuk handal, Kenya saking swarga, Putri swarga lan wanita ingkang njagi swarga
Katsuhiro Yoshizawa, tiyang ingkang nganggit Hakuin, menika damel prakiraan bilih Uzume menika pralambang wanita ingkang pas wonten ing jaman klasik, inggih menika kanthi pipi ingkang kebal lajeng alis ingkang kandel
Kojiki lan Nihongi menika nyariosaken bilih Ama No Uzume menika wanita ingkang paring lelipur wonten ing donyaning para déwa
Salah satunggaling kisahipun menika nalika Amaterasu ndelik wonten ing gua, bumi kebak salju ingkang kandel lan peteng
Lajeng Ama No Uzume menika nari kanthi nilar sedaya busana lajeng nari-nari wonten ing sangajengipun gua papan kanggé Amaterasu menika ndelik
Sedawa déwa menika ngguyu lan damel Amaterasu rumaos pengen mangertos lan pungkasan nedahaken praupanipun nalih, cahyaning donya kondur, pagesangan saged kalajengaken
Ndhèrèkaken Ninigi lan krama kaliyan Saruta-Hiko
Ama-no-Uzume ugi pikantuk dhawuh kanggé njagi wayahipun Amaterasu, Ninigi dhateng bumi, ingkang salajengipun piyambakipun menika dados kaisar ingkang sapisan wonten ing Jepang
Nalika Ninigi sampun rawuh wonten ing bumi, dumadakan medal monster ageng ingkang dados pepalang ing dalan, lajeng kanthi rikat Ama-no-Uzume ngadhepi monster kasebat, sinaosa boten wonten setunggal déwa ingkang wani nglawan monster kasebat
Kanthi èsem ingkang amba, Uzume nari wonten ing sangajengipun makhuk kasebat lan malangi
Nembé dipunmangertosi bilih monster kasebat jelmaan saking déwa kreteg bumi lan langit ingkang asmanipun Sarutahiko ingkang badhe sapa aruh dhateng Ninigi
Lajeng kekalihipun sami tetepangan lan gantosan anggènipun njagi Ninigi
Uzume menika tansah ngancani Sarutahika saben-saben piyambakipun sampun ngrampitaken tugasipun ing wewengkon Ise
Amargi asring sareng-sareng, pramila langit damel takdir supados kekalihipun menika dados pasangan garwa
Palakramanipun pikantuk berkat saking para déwa ing swarga lan paring nama énggal kanggé kekalihipun inggih menika Sarume-no-Kimia utawi ketuwa saking klan Sarume
Kekalihipun menika manggèn sesarengan wonten ing kretg antawisipun swarga lan bumi
Tarian uzume menika sinebat ame-no-uzume dipunlampahi ing manéka ritual tradhisi masyarakat Jepang
Kados déné kagura tuladhanipun satunggaling adicara tarian kanggé damel wungu tiyang ingkang sampun séda
Tarian sanèsipun menika dipun-ginakaken kanggé ngrayakaken dinten tandur lan panèn
Otafuku menika satunggaling lelakon wonten ing Fukuwari, satunggaling dolanan tradisional ingkang kondhang wonten ing Jepang
menika gadhah watak ingkang sumèh ingkang saged mbekta kabagyan
Satemah para sejarawan menika damel prakiraan Otafuku menika wonten sesambetanipun kaliyan Ama-no-Uzume.
Parijatha Parijatha "(Medinilla speciosa) ya" iku tuwuhan mrambat kang duwé sipat épifit ing genus Medinilla, kulawarga Melastomataceae
Spésiès liya ya iku "Medinilla myrianth" uga kalebu diarani parijatha
"Medinilla myriantha" ora mrambat lan dhompolan wohé luwih gedhé
Génus iki dijenengi saka jeneng J
de Medinilla, gubernur Kepuloan Mariana ing taun 1820
"Tuwuhan parijatha" dhuwuré udakara
Tandurané rupa kekayon cilik lan godhongé tansah ijo
Kembangé sadhompol cilik-cilik werna jambon semu ungu
Pentilé werna jambon déné nalika wis tuwa banjur dadi ungu
Parijatha bisa ditemokaké ing Kalimantan, Jawa, lan Filipina
Parijatha urip ing laladan kang dhuwuré watara lan saka sagara
Ing Jawa, parijatha bisa ditemokaké ing Gunung Muria lan akèh kang adol ing sakiwa tengen pasaréan Sunan Muria ing Kudus
Woh Parijatha ngandhut kardenolin, saponin lan flavonid kang bisa dadi sumber antioksidan lan bisa kanggo sarana nambah kasuburan tumrap pasangan kang durung diparingi momongan
Ing adat Jawa, rujak parijatha kalebu syarat kanggo wong kang nganakaké upacara tingkepan."
Mangir Mangir ("Ganophyllum falcatum") ya iku tuwuhan kang kalebu suku "Sapindaceae"
Tuwuhan iki sumebar saka Jawa tekan laladan Australiatropis
Dhuwuré bisa nganti 40 mèter
Godhongé majemuk déné wohé werna abang lan kulité lunyu
Wit iki bisa tuwu kanthi apik ing wilayah alas jati kang dhuwuré 800 mèter saka sagara
Mangir bisa nandur saka isiné
Kayu mangir klebu golongan kayu kayu kang pengkuh lan dadi bahan baku ing indhustri rèk jrès, kayu lapis lan bahan bangunan
Klikané bisa digunakaké kanggo sabun lan obat mbesmi kutu
Isi mangir ngandhut lenga
Sanadyan wis ana risèt ing kagunan mangir kanggu tamba, nanging durung akèh dimanfangataké
Klika kang dikum wedang panas bisa kanggo ngilangi tuma rambut lan kanggo ganti sabun.
Wora-wari gantung Wora-wari gantung "(Hibiscus schizopetalus)" ya iku spésiès wora-wari kang asalé saka laladan tropis Afrika wétan, mligi ing Kenya, Tanzania lan Mozambik
Wit wora-wari gantung rupa grumbul kang dhuwuré bisa nganti
Kembangé werna abang utawa jambon kanthi kelopak kang kayadéné disuwir-suwir lan katon tansah nggantung amarga gagangé kang dawa lan cilik
Kayadéné racaké tuwuhan wora-wari, kembang wora-wari gantung uga ora bisa ngasilaké woh
Déné tumangkaré bisa nganggo cara stèk lan cangkok
Godhongé mèh padha karo godhong wora-wari ("H
rosa-sinensis)" nanging luwih cilik lan luwih arang
Wora-wari gantung ditandur kanggo tuwuhan ornamental, ing taman lan kebon ing laladan tropis lan subtropis
Ing padésan ing Jawa, tuwuhan wora-wari gantung dugunakaké kanggo pager sapinggiré lurung lan kikis pomahan
Bahan kimia kang kakandhut ing kembang wora-wari gantung durung akèh dimangertèni
Efèk farmakologis saka tuwuhan iki antarané antiradang (anti-inflamasi), ngilangi abuh, ngetokaké nanah lan ngrangsang thukulé sèl anyar
Godhongé kena kanggo tamba absès, wudun ("furunculus"), abuh, radhang ginjel "(nephritis)", gudhig nanahen "(poiderma)", radang sendi lan rématik arthritis.
Mudkip Mudkip, ing Jepang diarani Mizugorou (ミズゴロウ, Mizugorou), iku spésies Pokémon jinis banyu ning "Pokémon" saka Nintendo and Game Freak
Digawé déning Ken Sugimori, Mudkip pisanan metu ing vidio gim "Pokémon Ruby" "and" "Saphire" lan sakcandaké
Spésies Pokémon iki metu ing macem-macem barang dagangan, "spinoff", animasi, lan adhaptasi cithakan liyané
Spésies Pokémon iki awujud Iwak Lélé, Mudkip pisanan metu ing 2003 ing "Pokémon Ruby" "and" "Saphire", minangka salah siji saka telu Pokémon wiwitan kang bisa dipilih marang kang main ing wiwitan dolanan
Mudkip wis metu ing samak kothak kanggo "Pokémon Mystery Dungeon: Blue Rescue Team", "Pokémon Pinball: Ruby & Sapphire", Pokémon "Channel", lan Pokémon "Dash"
Mudkip bakal évolusi dadi Marshtomp nalika lèvel 16 lan bakal évolusi manèh dadi Swampert nalika lèvel 36
Mudkip ya iku Pokémon awujud Iwak Lélé
Ukurané cilik warnané biru lan nduwéni sirip kang gedhé ing sirah kang bisa kanggo mangertèni owahé kaanan ing hawa lan banyu, tumindak minangka radar
Nalika ing banyu, Mudkip nggunakaké angsang landhep warna oranye ing pipi kanggo ambegan nalika nggunakaké buntut kang gedhé kanggo nglangi
Mudkip iku kuwat, senadyan awaké cilik; bisa kanggo ngangkat samubarang utawa ngremukké watu kang gedhé
Nalika turu, padha ngubur dhéwé ing lemah ing banyu
Mudkip lan kulawarga évolusiné manggon ing rawa-rawa utawa sawah, ing pulo kang mencil, amarga ora seneng urip ing banyu kang seger (bening) saka tlaga utawa blumbang
Miturut "The Illustrated Encyclopedia of North American Reptiles and Amphibians", Mudkip lan kulawarga évolusiné dhedhasar saka salamander, senadyanan "IGN" wis ngandika yèn iki "kaya makhluk urip misuwur minangka "mudskipper", kang dadi inspirasi dhésain lan jenengé".
Budhaya Turko-Pèrsian Budhaya Turco-Persian iki nuduhake budaya sing jumeneng ing 9 lan 10th abad (AD) ing Khorasan lan Transoxiana (saiki Afghanistan, Iran, Uzbekistan, Turkmenistan, Tajikistan, bagéan saka Kyrgyzstan lan Kazakhstan)
Corak budhaya Pèrsi iki pusaté ing tradisi budhaya saka Iran lan karo wong-wong Turkic budhaya Pèrsi minangka budhaya acuan kanggo akeh generasi Turkik
Ing abad-abasakteruse abad, Turco-Persian budaya bakal digawa-gawa ing luwih dening nelukaken bangsa-bangsa kanggo wilayah tetanggan, pungkasanipun dadi utomo budaya saka ngatur lan kelas elit saka Asia Kulon (Timur Tengah), Asia Tengah lan Asia Kidul (anak bawana India)
Marshtomp Marshtomp, ing Jepang diarani Numacraw (ヌマクロー, Numakurō), iku spésies Pokémon jinis banyu-lemah ing "Pokémon" saka Nintendo "and" Game Freak
Digawé déning Ken Sugimori
Marshtomp pisanan metu ing gim vidio "Pokémon Ruby" "and" "Sapphire" lan sakcandhaké
Spésies Pokémon iki misuwur minangka Pokémon Iwak Lélé, Marshtomp pisanan metu ing 2003 ing "Pokémon Ruby" "and" "Sapphire"
Marshtomp iku évolusi saka Mudkip nalika lèvel 16 lan bakal évolusi manèh dadi Swampert nalika lèvel 36
Marshtomp, misuwur minangka Pokémon Iwak Lélé